Notum sit universis tam futuris quam presentibus presentes litteras inspecturis quod ego Bartholomeus prior de Chastel-Chevrel et ego Humbertus capellanus de Digniaco concessimus Deo et domni Valliscluse terciam partem decime vinee de Foissia que pars nostra erat sub annuo censu videlicet duorum caseorum sub precio XII den. in vindemiis annuatim persolvendorum consensu et voluntate patris prioris nostri Gigniaci tunc abbatis Balmensis in perpetuum possidendam. Ne donum nostrum posterorum malicia perturbari valeat sigillum patris abbatis Balmensis tunc prioris Gigniaci in cujus presencia hoc factum fuit presentibus litteris apponi fecimus in testimonium veritatis. Actum anno Domini M. CC. XXX. VI. XIIII septembris. (Pendebat olim sigillum.)